 mae
                                        udskrift
                                            af
                          sø- & handelsrettens dombog
                                       ____________
                                        kendelse
afsagt den 30. juni 2015.
b-80-15
s aps under konkurs
(advokat jens ellebjerg hansen)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 12. april
2012 af p1 med en selskabskapital på 81.000 kr., der blev indbetalt kontant til kurs 100. x har
ifølge samme rapport siden den 7. marts 2013 og frem til den 5. maj 2014 været registreret
som direktør i selskabet. selskabets formål var at drive tømrer- og bygningssnedkerivirk-
somhed. erhvervsstyrelsen traf den 21. august 2014 beslutning om tvangsopløsning af sel-
skabet, og den 26. september 2014 blev advokat jens ellebjerg hansen udnævnt som likvida-
                                                         -2-
tor. på dennes anmodning blev selskabet den … 2014 taget under konkursbehandling, og li-
kvidator blev samtidig udpeget som kurator i konkursboet.
retten har den 10. februar 2015 taget kurators indstilling om at indlede konkurskarantæne-
sag mod x til følge.
påstande
i et processkrift modtaget i sø- og handelsretten den 27. februar 2015 har kurator nedlagt
påstand om, at x pålægges konkurskarantæne i tre år.
processkriftet er via e-boks forkyndt for x den 24. marts 2015, hvor hun samtidig bekræftede
at have modtaget rettens brev af s.d. med bilag. brevet indeholdt en svarfrist på 14 dage fra
forkyndelsen. x har telefonisk s.d. kontaktet retten og modtaget mundtlig vejledning, men
har ikke i øvrigt svaret på rettens henvendelser og har således hverken nedlagt en påstand
eller anmodet om mundtlig behandling. sagen er herefter behandlet på skriftligt grundlag.
oplysninger i sagen
det hedder i kurators processkrift blandt andet:
       ” … selskabets seneste direktør p2 har oplyst, at han fra stiftelsen og frem til den 26. september 2014,
       hvor selskabet bliver taget under tvangsopløsning har været den reelle ledelse i selskabet.
       det følger af selskabets registreringer i erhvervsstyrelsen, at følgende personer har været registreret som
       direktører:
       p1:                                  12. april 2012 - 7.marts 2013
       x:                                   7. marts 2013 - 5. maj 2014
       p3:                                  5. maj 2014 – 10. august 2014
       p2:                                  10. august 2014 – 26. september 2014 (selskabet tages under likvida-
                                            tion)
                                                  -3-
p2 har oplyst, at han sammen med sin daværende kæreste p1 stiftede selskabet i foråret 2012, og at de
hver ejer hver 50% af selskabet.
p2 har endvidere oplyst, at han var af den opfattelse, at han ikke kunne blive registreret som direktør, da
han er registreret i rki. derfor var det p1, der blev registreret som selskabets første direktør, men han var
nødsaget til at finde nogle andre, der kunne blive indsat som direktør, da p1 og han ikke længere var kæ-
rester.
x er ifølge p2’s forklaring mor til én af p2s venner. på et tidspunkt fik hun imidlertid problemer med sin
folkepension, idet hun stod registreret som direktør, hvorfor hun ikke længere kunne være registreret som
direktør.
x havde imidlertid accepteret at være registreret som direktør i selskabet.
da x til p2 tilkendegav, at nu kunne hun ikke længere være registreret som direktør, blev en anden af
p2’s venner ved navn p3 indsat som direktør.
p2 blev imidlertid på et tidspunkt opmærksom på, at han godt kunne være registreret som direktør, selv-
om han var registreret i rki, hvorfor han ændrede i registreringen, således at han selv stod registreret
som direktør frem for p3.
ifølge p2 er det alene ham selv og i starten ligeledes p1, der har haft noget med selskabet at gøre. x og p3
skulle alene anvendes som stråmænd, uden de ellers havde noget med selskabet at gøre.
fuldstændig selskabsrapport for s aps under konkurs, genereret den 26.02.2015 vedlægges som sagens
…
selskabet har aldrig haft registreret en revisor, men revisionsfirmaet svend dørffer aps har ydet assi-
stance med opstilling af årsregnskabet for perioden 12. april 2012 til 31. december 2012.
regnskabet er ikke revideret.
                                                  -4-
det er selskabets daværende registrerede direktør x, der som registreret direktør har underskrevet og af-
lagt regnskabet.
selskabets årsrapport for perioden 12. april 2012 til 31. december 2012 vedlægges ...
selskabets registrerede formål har været at drive tømrer- og bygningssnedkervirksomhed.
p2 har forklaret, at selskabet har drevet tømrer- og nedrivningsvirksomhed samt til dels snerydning om
vinteren.
selskabet udførte forskellige opgaver, og selskabet fik primært sine arbejdsopgaver som underentreprenø-
rer for forskellige andre entreprenører.
i starten var det p1 og p2, der sammen udregnede tilbud og hyrede folk til at hjælpe dem, men da de ikke
længere var kærester mere, har p2 oplyst, at det var ham alene der reelt varetog ledelsen af selskabet.
overtrædelse af momslovens bestemmelser:
kurator er kommet i besiddelse af en afgørelse fra skat af 18. december 2014, hvor skat har undersøgt
selskabet og på baggrund af sine undersøgelser har skat fastslået, at selskabets moms skal ændres.
ifølge skat blev selskabet den 1. maj 2012 registreret for moms, a-skat, am-bidrag og atp. selskabet
har imidlertid ikke angivet moms siden 3. kvartal 2012.
det fremgår af skrivelsen fra skat, at skat forgæves har anmodet selskabet om at udlevere regnskabs-
materiale i forbindelse med undersøgelse af selskabets moms.
skat når frem til, at selskabet skal betale kr. 169.237,00 mere i moms, hvoraf kr. 130.793,00 vedrører
2013 og kr. 29.466,00 vedrører 2014.
skats sagsfremstilling og begrundelse er som følger:
skat har i brev af 3. juli 2014 anmodet selskabet om at indsende årsregnskaber med skattemæssige spe-
cifikationer, tekstede kontospecifikationer samt bankkontoudskrifter.
                                                  -5-
p2 som - også af skat - anses for reelt at have drevet selskabet, skrev i mail af 7. august 2014, at han
gerne ville have selskabets advokat med på sagen, og at han ville fremsende bankkontoudskrifterne.
den 11. august 2014 mailede skat og p2 sammen for at aftale et møde. skat har imidlertid ikke hørt
fra p2 siden, ligesom skat ikke har modtaget bankkontoudskrifterne.
den 9. oktober 2014 kontaktede skat nykredit bank og anmodede dem om at indsende bankkontoud-
skrifterne. skat modtog bankkontoudskrifterne den 23. oktober 2014.
det fremgår af bankkontoudskrifterne, at der er indbetalinger som vedrører faktureret arbejde.
af p2’s private bankkontoudskrifter fremgår det ligeledes, at der er indbetalinger, som vedrører faktureret
arbejde.
skat har den 24. oktober 2014 anmodet de selskaber (selskab1 a/s, selskab2 aps og selskab3 a/s), som
har foretaget indbetalingerne om at indsende en kopi af fakturaerne, som ligger til grund for indbetalin-
gerne.
den 27. oktober 2014, 28. oktober 2014 og 13. november 2014 modtog skat fakturakopierne fra oven-
stående selskaber. det fremgår af fakturakopierne, at det er det nu konkursramte selskab, der har udstedt
fakturaerne, men at der skal ske betaling til p2’s private bankkonto i danske bank.
p2 er ikke vendt tilbage på skats redegørelse herom.
2013:
skat har ud fra de indhentede bankkontoudskrifter fra såvel det nu konkursramte selskab og p2 samt
fakturakopierne for perioden 1. januar 2013 – 31. december 2013 opgjort selskabets salg til kr. 693.966,71
og salgsmomsen til kr. 138.793,34.
det fremgår ifølge skat af de indhentede fakturaer, at der for det meste kun er leveret arbejdstimer.
                                                 -6-
det fremgår endvidere ikke af bankkontoudskrifterne, at der skulle være udgifter til materialer eller lig-
nende.
skat har derfor ansat momstilsvaret skønsmæssigt til at være lig med salgsmomsen.
idet selskabets momstilsvar for 4. kvartal 2013 foreløbigt har været fastsat til kr. 8.000,00 opkræves diffe-
rencen (kr. 138.793 – kr. 8.000) kr. 130.793,00 i henhold til opkrævningslovens § 5, stk. 2.
2014:
skat har ud fra de indhentede bankkontoudskrifter fra såvel det nu konkursramte selskab og p2 samt
fakturakopierne for perioden 1. januar 2014 – 30. juli 2014 opgjort selskabets salg til kr. 227.330,31 og
salgsmomsen til kr. 45.466,06.
det fremgår ifølge skat af de indhentede fakturaer, at der for det meste kun er leveret arbejdstimer.
det fremgår endvidere ikke af bankkontoudskrifterne, at der skulle være udgifter til materialer eller lig-
nende.
skat har derfor ansat momstilsvaret skønsmæssigt til at være lig med salgsmomsen.
idet selskabets momstilsvar for 1. og 2. kvartal 2014 foreløbigt har været fastsat til i alt kr. 16.000,00 op-
kræves differencen (kr. 45.466 – kr. 16.000) kr. 29.466,00 i henhold til opkrævnings-lovens § 5, stk. 2.
skat anser betalingerne og overførslerne til p2’s private bankkonto fra selskabet og selskabets kunder for
at være løn.
skat gør opmærksom på, at selskabet måske har overtrådt nogle af skatte- og afgiftslovgivningens straf-
febestemmelser.
dette skal dog afgøres af ”skat, straffesager”.
skats afgørelse af 18. december 2014 vedlægges …
                                                   -7-
kurator har ikke modtaget anmeldelse fra skat af ovenstående krav.
ansættelse og aflønning af ”sort” arbejdskraft:
p2 har oplyst til kurator, at selskabet på et tidspunkt havde 15 ”ansatte”, men at der aldrig blev udarbej-
det ansættelsesaftaler, og medarbejderne blev aflønnet ”sort”.
ulovligt anpartshaverlån:
ifølge p2 anvendte selskabet i starten nykredit bank.
kurator har rekvireret kontoudtog fra nykredit bank, hvoraf det fremgår, at kontoen blev ophævet den
29. juli 2014.
der er indikationer på, at der er sket minimum én overførsel til p2’s private bankkonto på kr. 16.700,00
den 13. november 2012, idet p2’s private bankkonto er anført som referencetekst.
yderligere er der en række overførsler, som det ikke er muligt at følge på grund af det manglende bogfø-
ringsmateriale.
selskabets bankkontoudtog vedlægges …
herudover har p2 oplyst, at han efter bruddet mellem p1 og ham selv lod selskabet anvende sin egen per-
sonlige konto i danske bank.
ifølge p2 anvendte han kontoen til at hæve og sætte selskabets penge ind uden at betale moms og skat.
han har overfor kurator tilkendegivet, at han var bevist om dette, men han skulle bruge pengene, hvorfor
han fortsatte med denne fremgangsmåde.
kurator er kommet i besiddelse af en del af p2s kontoudskrifter, hvoraf der er indikationer på, at han har
modtaget penge på vegne af selskabet.
                                                        -8-
     som det er beskrevet oven for har skat den 24. oktober 2014 anmodet de selskaber (selskab1 a/s, sel-
     skab2 aps og selskab3 a/s), som har foretaget indbetalingerne om at indsende en kopi af fakturaerne,
     som ligger til grund for indbetalingerne.
     den 27. oktober 2014, 28. oktober 2014 og 13. november 2014 modtog skat fakturakopierne fra oven-
     stående selskaber. det fremgår af fakturakopierne, at det er det nu konkursramte selskab, der har udstedt
     fakturaerne, men at der skal ske betaling til p2’s private bankkonto i danske bank.
     der er løbende indgået betalinger fra ovenstående selskaber til p2’s private bankkonto, som tilhører sel-
     skabet.
     der er ligeledes foretaget en række kontanthævninger fra kontoen, men på grund af selskabets manglende
     bogføringsmateriale er det ikke muligt for kurator at vurdere, hvorvidt disse hævninger har relation til
     selskabets drift, eller hvorvidt der er tale om p2’s privatforbrug.
     p2’s private bankkontoudtog for perioden 29. september 2012 til 30. juni 2014 vedlægges …
     overtrædelse af bogføringsloven:
     p2 har oplyst, at der ifølge ham overhovedet ikke er blevet bogført i selskabets levetid.
     kurator har fra selskabets revisor modtaget en mappe med nogle enkelte bilag. der er imidlertid langt fra
     tale om en fuldstændig bogføring, idet der bl.a. mangler en saldobalance, kontokort samt diverse bogfø-
     ringsbilag. ligeledes er bilagene ikke fortløbende nummereret.
     det er således ikke muligt for kurator at følge pengestrømmene i selskabet …”
synspunkter
kurator har i sit processkrift til støtte for påstanden blandt andet anført:
     ”… til støtte for den nedlagte påstand gøres det gældende
     at       x i perioden fra den 7. marts 2013 til den 5. maj 2014 har været registreret som direktør for sel-
             skabet, jf. bilag 2,
                                                        -9-
       at    x således senere end 1 år før fristdagen har deltaget i ledelsen af det nu konkursramte selskab,
       at    x ikke har overholdt sine ledelsespligter i henhold til selskabslovens §§ 117 og 118, idet x som di-
             rektør er ansvarlig for,
             at selskabet ved at have opkrævet og modtaget moms uden at indberette dette til skat har over-
             trådt momslovgivningen,
       at    selskabet ved at have haft 15 ansatte, uden at udarbejde ansættelsesaftaler, og ved at aflønne de an-
             satte uden at afregne skat, am-bidrag og atp har overtrådt ansættelsesbevisloven samt skattelo-
             vene,
       at     selskabet har modtaget indbetalinger på p2’s private konto samt i øvrigt undladt at holde selska-
             bets økonomi adskilt fra p2’s økonomi, hvormed p2 har anvendt selskabets midler til selvfinansie-
             ring i strid med selskabsloven § 210,
       at    bogføringslovens bestemmelser ikke er blevet overholdt,
       at    der ikke er udarbejdet og indleveret årsrapport, hvilket er i strid med årsregnskabs-lovens § 8,
       at    ovennævnte handlinger må betegnes som groft uforsvarlig forretningsførelse,
       at    handlingerne er af en sådan karakter og grovhed, at x er uegnet til at deltage i ledelsen af en virk-
             somhed med begrænset ansvar, og
       at    det findes rimeligt, at x, som følge af de angivne forhold, pålægges konkurskarantæne …”
sø- og handelsretten skal udtale:
retten lægger som ubestridt til grund, at x har været registreret som direktør inden for en
periode, som er omfattet af konkurslovens § 157, stk. 1. retten lægger videre som ubestridt
til grund, at selskabet i den periode har undladt korrekt indberetning af moms, har haft an-
satte uden ansættelseskontrakter og har undladt at afregne skat, am-bidrag og atp, har
sammenblandet selskabets økonomi med, den formentlig reelle direktør, p2’s økonomi og
har tilsidesat bogføringslovens såvel som årsregnskabslovens regler. da kreditorerne efter de
foreliggende oplysninger har lidt ikke ubetydelige tab, findes x ved at have påtaget sig at
være registreret som direktør at have medvirket til ovenstående forhold og hun må dermed
antages at være uegnet til at deltage i ledelsen af en erhvervsvirksomhed.
herefter, og under hensyn til hendes handlemåde og omstændighederne i øvrigt, finder ret-
ten, at det er rimeligt at pålægge x konkurskarantæne, jf. konkurslovens § 157, stk. 1 og 2.
                                                - 10 -
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                        jeanette melchior
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
